கேள்வி: கன்னியாகுமரி மாவட்டம் - அமைவிடம் பற்றி விளக்கவும்.
பதில்: }}
கேள்வி: கன்னியாகுமரி மாவட்டம் - விவரங்கள் குறித்து விரிவாக சொல்லுங்கள்.
பதில்: மக்கள் தொகை அடர்த்தியில் தமிழகத்தில் இரண்டாம் இடம் (ச.கி.மீ.க்கு 1111-பேர்) வகிக்கிறது. பத்மநாபபுரம், குளச்சல், குழித்துறை , கொல்லங்கோடு, கன்னியாகுமரி என 5 நகராட்சிகள் உள்ளன. நாகர்கோவில் மாநகராட்சி ஆகும். தமிழின் ஐந்திணைகளில் நான்கு திணைகள் (முல்லை (திணை), குறிஞ்சி (திணை), மருதம் (திணை), நெய்தல் (திணை)) ஒருங்கமைந்த மாவட்டம். இயற்கை அழகுக்குப்பெயர் போன இம்மாவட்டத்தில் ஒன்பதாம் நூற்றாண்டுக்கும், முந்தைய பல வரலாறு சின்னங்களும் அமைந்திருப்பதால் சுற்றுலாப் பயணிகளுக்கு சுவர்க்கமாக திகழ்கிறது. இம்மாவட்டத்தின் மேற்கில் கேரளா மாநிலத்தின் திருவனந்தபுரம் மாவட்டமும், வடக்கு மற்றும் கிழக்கிலும் திருநெல்வேலி மாவட்டம், தெற்கில் இந்தியப் பெருங்கடல் எல்லைகளாக உள்ளன. 2004 திசம்பர் 26 அன்று தென் ஆசியாவையும், தென்கிழக்கு ஆசியா நாடுகளின் கடற்பகுதிகளைக் கடுமையாகத் தாக்கிய சுனாமிப் பேரலை இம்மாவட்டத்தையும் பெரும் அழிவிற்கு உள்ளாக்கியது. 2017 நவம்பர் 29, 30 டிசம்பர் 01 ஆகிய நாட்களில் வீசிய ஓக்கி புயல் மாவட்டம் முழுவதும் பெரும் பாதிப்பை ஏற்படுத்தியது. பல லட்சக்கணக்கான மரங்கள் வேரோடு சாய்ந்து விழுந்தன.
கேள்வி: கன்னியாகுமரி மாவட்டம் - வரலாறு குறித்து விரிவாக சொல்லுங்கள்.
பதில்: கன்னியாகுமரி என்ற பெயர் இப்பகுதியில் புகழ் பெற்ற குமரி அம்மன் என்னும் இந்து சமயக் கடவுளை மையப்படுத்தும் தல புராணத்திலிருந்து இம்மாவட்டத்துக்குக் கிடைத்திருக்கிறது. இது பார்வதி தேவி தன்னுடைய ஒரு அவதாரம் 'குமரிப் பகவதி' என்னும் பெயருடன் சிவன் சேரும் பொருட்டு இந்நிலப் பகுதியின் தென்கோடியில் அமைந்துள்ள ஒரு பாறையில் தவம் செய்ததாகக் கூறுகிறது. படிமம்:Cape Comorin, South India.jpgயில் நிறுவப்பட்டுள்ள திருவள்ளுவர் சிலை மற்றும் சுவாமி விவேகானந்தர் மண்டபம்]] சங்க காலத்தில் கன்னியாகுமரி மாவட்ட பகுதிகளை ஆய் அரசும், வேணாட்டு அரசும் ஆண்டதர்க்கான ஆதாரங்கள் தொல்காப்பியத்தில் உள்ளது. தற்போதைய குமரி மாவட்ட நிலப்பரப்பில் தலைநகரத்தை கொண்டு, களக்காடு முதல் கொல்லம் வரை உள்ள நிலப்பரப்பை 9- ம் நூற்றாண்டு முதல் 17-ம் நூற்றாண்டு வரை ஆட்சி நடத்தியவர்கள் வேணாட்டு அரசர்கள்.
கேள்வி: கன்னியாகுமரி மாவட்டம் - '''வேணாடு''' பற்றி விளக்கவும்.
பதில்: வேணாடு பண்டைச் சேர நாடு அமைந்திருந்த 18 நாடுகளில் ஒன்றாகும். பாண்டியநாட்டின் தென்பகுதியில் ஆய்நாடு, வேணாடு ஆகிய சிற்றரசுகள் தன்னாட்சி பெற்று இயங்கி வந்தன. ஆய் நாடு இன்றைய குமரிமுனை தொட்டு பொதியமலை சார்ந்த பகுதிகளை உள்ளடக்கி வடக்கில் திருவல்லா வரை பரவியிருந்தது. சங்க காலம் முதல் கி.பி 9 ஆம் நூற்றாண்டு வரை ஆய் நாட்டின் மேற்கிலும் வடக்கிலும் ஆய்நாடு நீங்கலான உட்பகுதிகளை உள்ளடக்கிய கொல்லம் அப்பால் வரை அரச குடியினரின் வலிமையான ஆட்சி நிலவிய நாடாக வேணாடு விளங்கியது. கி.பி 9ம் நூற்றாண்டில் சேரர் பேரரசர் சேரமான் பெருமாள் மர்மமான முறையில் படுகொலை செய்யப்பட்டதும் சேரப் பேரரசின் மைய அரசு வலுவிழந்த நிலையில், பிற்கால சோழர்கள் தொடர் படையெடுப்பை எதிர்கொள்ளவியலா நிலையிலும், வாரிசில்லா நிலையிலும் ஆய்நாடு வேணாட்டுடன் இணைந்தது. இப்படியாக வேணாடு, தற்போதைய இந்தியா தமிழ் நாட்டின் கன்னியாகுமரி மாவட்டத்தையும், கேரளா மாநிலத்தின் கொல்லம் மாவட்டம், திருவனந்தபுரம் மாவட்டம் ஆகிய மாவட்டங்களையும் உள்ளடக்கியிருந்தது. தொடக்கத்தில் திருவிதாங்கோடு பின்பு கல்குளம் வேணாட்டின் தலைநகராக இருந்தன.
கேள்வி: கன்னியாகுமரி மாவட்டம் - = '''வேணாட்டு அரசர்கள்''' = பற்றி விளக்கவும்.
பதில்: வேணாட்டை திருவடி என்ற பட்டப்பெயருடன் கி.பி. 9-ஆம் நூற்றாண்டு முதல் கி.பி. 1758 வரை 42 அரசர்கள் தன்னாட்சியோடு ஆண்டுள்ளனர். இந்த வேணாட்டு அரசர்கள் சேரநாட்டின் வழிவந்தவர்கள். இவர்கள் திற்பாப்பூர் பரம்பரையினராகும். கி.பி. 1758-இல் வேணாட்டு கடைசி மன்னன் இராமவர்மன் மர்மமான முறையில் மரணமடைந்த பின் மலபார் பகுதியை ஆண்டு வந்த நம்பூதிரி-நாயர் கூட்டணி ஆட்சி வேணாட்டு அரசைக் கைப்பற்றியது. வேணாட்டு நம்பூதிரி-நாயர் கூட்டணியின் மன்னன் மார்த்தாண்ட வர்மனால் திருவிதாங்கூர் அரசாகப் பெயர் மாற்றம் செய்யப்பட்டது. மார்த்தாண்ட வர்மாவுக்கு பிறகு வந்த மன்னர்கள் அனைவரும் வலுவற்றவர்களாக இருந்ததால் ஆங்கிலேயர்களின் தலையீடு, இந்நாட்டின் மீது அவ்வப்போது இருந்து வந்து, பின் படிப்படியாக அவர்களின் முழுக் கட்டுப்பாட்டுக்கு வந்த வேணாட்டை 1947 வரை அவர்களே ஆண்டு வந்தனர். பின் அது 1947 முதல் 1956 வரை திருவிதாங்கூர் மன்னரின் சுய ஆளுகைக்குள் இருந்தது. கன்னியாகுமரி மாவட்ட மக்களின் தாய்மொழி தமிழாக இருந்தாலும் அவர்கள் மலையாள மொழிப் பகுதியாகிய கேரளத்தோடு இணைந்திருக்க விரும்பவில்லை. மேலும், கன்னியாகுமரி மாவட்டத்தின் வளர்ச்சி கேரள அரசால் புறக்கணிக்கப்பட்டது. இந்நிலையில் குமரித்தந்தை மார்ஷல் நேசமணி தலைமையில் குமரி விடுதலைப் போராட்டம் தொடங்கியது. 1956 நவம்பர் முதல் நாள் குமரி மாவட்டம் தமிழ்நாட்டின் ஒரு பகுதியாக மாறியது. இம்மாவட்டத்தின் முதல் மாவட்ட ஆட்சியராக திருமலை என்பவர் நவம்பர் 1, 1956 அன்று பொறுப்பு ஏற்றுக் கொண்டார். படிமம்:Guesthouse Nagerkovil.JPG
கேள்வி: கன்னியாகுமரி மாவட்டம் - வருவாய் நிர்வாகம் பற்றி நீங்கள் என்ன அறிந்துள்ளீர்கள்?
பதில்: இம்மாவட்டம் நாகர்கோயில் மற்றும் பத்மநாபபுரம் எனும் இரண்டு வருவாய் கோட்டம், அகத்தீஸ்வரம் வட்டம், தோவாளை வட்டம், கல்குளம் வட்டம், விளவங்கோடு வட்டம், கிள்ளியூர் வட்டம், திருவட்டார் வட்டம் எனும் 6 வட்டம் (தாலுகா) கொண்டுள்ளது. மேலும் இந்நான்கு வட்டங்கள் 18 உள்வட்டம், 188 வருவாய் கிராமம் கொண்டுள்ளது.[https://kanniyakumari.nic.in/revenue-administration/ கன்னியாகுமரி மாவட்ட வருவாய் நிர்வாகம்]
கேள்வி: கன்னியாகுமரி மாவட்டம் - உள்ளாட்சி மற்றும் ஊராட்சி நிர்வாகம் பற்றி நீங்கள் என்ன அறிந்துள்ளீர்கள்?
பதில்: கன்னியாகுமரி மாவட்டம் 1 மாநகராட்சி, 5 நகராட்சி மன்றங்களையும், 50பேரூராட்சிகளையும்[https://kanniyakumari.nic.in/localbodies/ Local Bodies of Kanyakumari District], 9 ஊராட்சி ஒன்றியம், 95 கிராம ஊராட்சிகளையும் கொண்டுள்ளது.[https://kanniyakumari.nic.in/development/ Rural Bodies of Kanyakumari District]
கேள்வி: கன்னியாகுமரி மாவட்டம் - மக்கள் தொகையியல் என்பது என்ன?
பதில்: 2011-ஆம் ஆண்டின் மக்கள் தொகை கணக்கெடுப்பின் படி, கன்னியாகுமரி மாவட்டத்தின் மக்கள் தொகை 18,70,374 ஆகும். அதில் ஆண்கள் 926,345; பெண்கள் 944,029 ஆக உள்ளனர். மக்கள் தொகை வளர்ச்சி (2001 – 2011) 11.60% ஆக உயர்ந்துள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 1,111 நபர்கள் வீதம் உள்ளணர். பாலின விகிதம் 1000 ஆண்களுகு, 1019 பெண்கள் வீதம் உள்ளனர். சராசரி எழுத்தறிவு விகிதம் 91.75% ஆக உள்ளது. ஆண்களின் எழுத்தறிவு 93.65% ஆகவும்; பெண்களின் எழுத்தறிவு 89.90% ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் 1,82,350 ஆக உள்ளனர்.[http://www.census2011.co.in/census/district/51-kanniyakumari.html Kanniyakumari District : Census 2011 data]
கேள்வி: கன்னியாகுமரி மாவட்டம் - சட்டமன்றத் தொகுதிகள் பற்றி விளக்கவும்.
பதில்: * கன்னியாகுமரி (சட்டமன்றத் தொகுதி) * நாகர்கோவில் (சட்டமன்றத் தொகுதி) * குளச்சல் (சட்டமன்றத் தொகுதி) * பத்மனாபபுரம் (சட்டமன்றத் தொகுதி) * விளவங்கோடு (சட்டமன்றத் தொகுதி) * கிள்ளியூர் (சட்டமன்றத் தொகுதி)
கேள்வி: கன்னியாகுமரி மாவட்டம் - தட்பவெப்ப நிலை பற்றி விளக்கவும்.
பதில்: கடந்த ஐம்பது ஆண்டு கால ஆய்வில், வடகிழக்கு பருவக்காற்று வீசும் அக்டோபர் மாதம் முதல் டிசம்பர் மாதம் வரை, 24 மழை நாட்களில் 549 மி.மீ மழையும், தென்மேற்கு பருவக்காற்று வீசும் ஜூன் முதல் செப்டம்பர் மாதம் வரை 27 மழை நாட்களில் 537 மி.மீ. மழை பெய்திருக்கிறது. இதுவே மார்ச் முதல் மே மாதம் வரையிலான கோடைகாலம் 11 மழை நாட்களில் 332 மி.மீ மழையும் பதிவாகி இருக்கிறது. மாவட்டத்தின் ஒரு ஆண்டு சராசரி மழை 1465 மி,மீ. இதில் அக்டோபர் மாத அளவான 247 மி.மீ அதிகபட்சமாகவும், பெப்ரவரி மாத அளவான 21 மி.மீ குறைந்தபட்சமாகவும் இருக்கிறது. மாவட்டத்தின் ஈரப்பதம் 60 முதல் 100 சதவிகிதமாக இருக்கிறது. கோடைகாலங்களில் கூட வெப்பம் அதிகமாக இருக்காது. தமிழகத்திலேயே அதிக மழை பெறும் ஒரே மாவட்டம்..ஊட்டி, கொடைக்கானல் ஆகிய இடங்களுக்கு அடுத்தப்படியாக அதிக மலைகளை கொண்ட ஒரே மாவட்டம் கன்னியாகுமரி மாவட்டம் ஆகும். தமிழ்நாட்டில் நீலகிரிக்கு அடுத்தபடியாக அதிக வனப்பரப்பை கொண்ட ஒரே மாவட்டம். தமிழ்நாட்டில் மற்ற மாவட்டங்களை ஒப்பிடும் போது மாவட்டம் முழுவதும் அடர்த்தியான மரங்கள் நிறைந்து காணப்படுகிறது.
கேள்வி: கன்னியாகுமரி மாவட்டம் - ஆறுகள் பற்றி விளக்கவும்.
பதில்: இம்மாவட்டத்தின் முக்கிய நதிகள் குழித்துறை ஆறு, வள்ளியாறு, :en:Kothaiyaru River, பழையாறு ஆகியன.
கேள்வி: கன்னியாகுமரி மாவட்டம் - பறளியாறு பற்றி நீங்கள் என்ன அறிந்துள்ளீர்கள்?
பதில்: File:View from Mathur Bridge.JPG பறளியாறு மகேந்திர கிரி மலையில் உற்பத்தியாகிப் பாய்கிறது. இவ்வாற்றின் மீது மாத்தூர் அருகே மாத்தூர் தொட்டிப் பாலம் ஒன்றும் கட்டப்பட்டுள்ளது. மேலும் பெருஞ்சாணி அணையும், இந்த ஆற்றின் குறுக்கே கட்டப்பட்டுள்ளது.
கேள்வி: கன்னியாகுமரி மாவட்டம் - வள்ளியாறு பற்றி நீங்கள் என்ன அறிந்துள்ளீர்கள்?
பதில்: இவ்வாறும் இதன் ஒரு துணை ஆறாகிய தூவலாறும், வேளிமலை மலையில் உற்பத்தியாகி, பி.பி.கால்வாய், மற்றும் அதன் பிரிவுக் கால்வாய்களிலிருந்தும் வரும் ஓடைகளின் நீரையும் வாங்கிக்கொண்டு, கடியப்பட்டணம் அரபிக்கடலில் கலக்கிறது.
கேள்வி: கன்னியாகுமரி மாவட்டம் - பழையாறு என்பது என்ன?
பதில்: இவ்வாறு நாகர்கோவில் 18 கி.மீ வடமேற்காக அமைந்திருக்கும் சுருளகோடு என்னும் சிற்றூரில் தொடங்குகிறது. இது தோவாளை, அனந்தன் நகர், மற்றும் என்.பி. கால்வாய்களின் ஓடைகளின் நீர்களை வாங்கும் ஒரு ஓடையாறாகவே இருக்கிறது. இந்த ஆறு 44 கட்டை தூரம் ஓடி மணக்குடியில் அரபிக் கடல் கலக்கின்றது. இந்த ஆற்றின் மூலம் 16550 ஏக்கர் ஆயக்கட் நிலம் விவசாய பயனடைகின்றது.
கேள்வி: கன்னியாகுமரி மாவட்டம் - பேச்சிப்பாறை அணை என்பது என்ன?
பதில்: இவ் அணை கோதையாற்றின் குறுக்கே கட்டப்பட்டுள்ளது. இந்த அணை 1897–1906 காலகட்டத்தில் ஐரோப்பிய பொறியாளர் திரு மிஞ்சின் அவர்களால் அப்போதைய திருவிதாங்கூர் மன்னர் மூலம் திருநாள் ஆட்சிக் காலத்தில் கட்டப்பட்டது. இந்த அணையின் உயரம் முதலில் 42 அடியாக இருந்தது. பின்பு 1964-ஆம் ஆண்டு மேலும் 6 அடிகள் கூட்ட முடிவு செய்து 1969 ஆம் ஆண்டு அணையின் உயரம் 48 அடியாக கட்டிமுடிக்கப்பட்டது.
கேள்வி: கன்னியாகுமரி மாவட்டம் - பெருஞ்சாணி அணை பற்றி தகவல் சொல்.
பதில்: 1958இல் கட்டி முடிக்கப்பட்ட இவ்வணையின் கொள்ளவு 77 அடியாகும்.
கேள்வி: கன்னியாகுமரி மாவட்டம் - முக்கடல் அணை பற்றி நீங்கள் என்ன அறிந்துள்ளீர்கள்?
பதில்: முக்கடல் அணை வேம்பாறு குறுக்கே கட்டப்படுள்ளது. நாகர்கோவில் மாநகரின் முக்கிய குடிநீர் ஆதரமாக விளங்குகிறது.
கேள்வி: கன்னியாகுமரி மாவட்டம் - சிற்றாறு அணை பற்றி தகவல் சொல்.
பதில்: சிற்றாறு 1 மற்றும் சிற்றாறு 2 அணைகள் சிற்றாறின் குறுக்கே 1970-ல் கட்டி முடிக்கப் பட்டது.
கேள்வி: கன்னியாகுமரி மாவட்டம் - மாம்பழத்துறையாறு அணை பற்றி தகவல் சொல்.
பதில்: இது வில்லுக்குறியிலிருந்து சுமார் 3 கட்டைத் (கிலோமீட்டர்) தொலைவில் ஆனைக்கிடங்கு என்னுமிடத்தில் மாம்பழத்துறையாற்றின் குறுக்கே கடந்த 2010-ம் ஆண்டு கட்டிமுடிக்கப்பட்டது. இந்த அணை 44.54 மில்லியன் கன அடி கொள்ளளவு கொண்டது.80 அடி உயரமுள்ள இவ்வணையின் மூலம் 25 குளங்களும் 905.76 ஏக்கர் விவசாய நிலம் பாசன வசதிப் பெறுகின்றது.
கேள்வி: கன்னியாகுமரி மாவட்டம் - தாவரங்களும், விலங்குகளும் குறித்து விரிவாக சொல்லுங்கள்.
பதில்: கீரிப்பாறை பகுதிகளில் பல வகைப்பட்ட பேரணிச் செடிகளையும் பல வெப்ப மண்டலம் தாவர வகைகளையும் பார்க்க முடியும். பேச்சிப்பாறை பகுதிகளில் சிவப்பு மற்றும் இளஞ்சிவப்பு இலைகளியும் பூக்களையும் உடைய மரங்கள், பச்சை படர்ந்த காட்டுப்பகுதிகளுக்கு மத்தியில் ஜொலிப்பதை பார்க்க முடியும். இம்மாவட்டத்தில் காணப்படும் விலங்குகள் முள்ளம் பன்றி, காட்டுப் பன்றி,பல்லி வகைகள், பல இன கொக்கு, நாரை, நீர்க்கோழி, மலைப்பாம்பு, பல வகைப் பாம்புகள் உட்பட பல வகைப்பட்ட ஊர்வன ஆகியவை அடங்கும்.மேலும் மகேந்திர கிரி மலையில் (கடல் மட்டத்திலிருந்து 4000 அடி உயரத்துக்கு மேல்) முயல்கள், மான்கள், சிறுத்தை (மிருகம்) ஆகியவற்றை காண முடியும். அதன் அருகாமையிலுள்ள நெடுஞ்சாலையில் சிறுத்தை குட்டிகள் சாதாரணமாக வந்து போவதை பார்க்க முடியும். கீரிப்பாறை சார்ந்த பகுதிகள் யானைகள், காட்டெருமை, கரடி போன்ற விலங்கினங்களின் உறைவிடமாகத் திகழ்கிறது. தேரூர் பகுதியில் பல வகையான கொக்குகளை சில குறிப்பிட்ட காலச் சூழல்களில் பார்க்க முடியும்.
கேள்வி: கன்னியாகுமரி மாவட்டம் - பண்பாடு குறித்து விரிவாக சொல்லுங்கள்.
பதில்: இம்மாவட்டத்தில் வாழ்கின்ற மக்களின் முதன்மை மொழி தமிழ் ஆகும். மலையாளம் பேசுகின்ற சிறுபான்மையோரும் உள்ளனர். இந்த மாவட்டத்தில் பேசப்பட்டு வரும் குமரி மாவட்டத் தமிழ் சிறிது மலையாளம் கலந்து தனித்தன்மை கொண்டுள்ளது.
கேள்வி: கன்னியாகுமரி மாவட்டம் - சமயம் என்பது என்ன?
பதில்: இம்மாவட்டத்தில் இந்துக்கள் 9,09,872 (48.65%); கிறித்தவர்கள் 8,76,299 (46.85%); இசுலாமியர்கள் 78,590 (4.20%); மற்றவர்கள் 0.30% ஆக உள்ளனர். பத்தொன்பதாம் நூற்றாண்டில் தோன்றிய சமயமான அய்யாவழியின் பிறப்பிடமும் கன்னியாகுமரி மாவட்டமாகும். மேலும் இச்சமயத்தினரால் மொத்த குமரி மாவட்டமே புனிதமாக கருதப்படுகிறது. மேலும், திருவிதாங்கூர் சமஸ்தானத்தில், குறிப்பாக தற்போது குமரி மாவட்டமாக உள்ள திருவிதாங்கூர் கிறிஸ்தவ மறை பரப்பாளர்கள் ஆங்கிலம் கல்வியின் முன்னோடிகளாக திகழ்ந்தனர். இங்கு ஏற்பட்ட கல்வியறிவின் வளர்ச்சியாலும் இதர காரணங்களாலும் சாதி முறை பெருமளவில் வலுவிழந்து காணப்படுகிறது. இம்மாவட்டத்தில் 1980 களில் இங்கு பெரிய அளவில் மதக்கலவரம் வெடித்தது. மண்டைக்காடு மண்டைக்காடு பகவதி அம்மன் கோவில் மாசி கொடை விழாவின் போது இந்துக்களுக்கும் கிறிஸ்தவர்களுக்கும் இடையில் வெடித்த மண்டைக்காடு கலவரம், பல்வேறு விதங்களில் பரவிய வதந்திகளின் காரணமாக தெரிகிறது. மண்டைக்காடு கலவரம் ராஜாக்கமங்கலம, ஈத்தாமொழி, பிள்ளைத்தோப்பு, நாகர்கோவில் ஆகிய இடங்களில் துப்பாக்கிச்சூடு நடத்தப்பட்டது. கலவரத்தை அடக்கும் விதத்தில் நடந்த இந்தத் துப்பக்கிசூட்டில் பல பொது மக்களும் கொல்லப்பட்டனர்.
கேள்வி: கன்னியாகுமரி மாவட்டம் - காவல்துறை பற்றி தகவல் சொல்.
பதில்: குமரிமாவட்ட காவல்துறை, காவல்துறை கண்காணிப்பாளரின் நேரடிக் கண்காணிப்பின் கீழ் இயங்குகிறது. இவரின் கீழ் இரண்டு கூடுதல்-காவல்துறை கண்காணிப்பாளர்கள் இயங்குகின்றனர். மாவட்டத்தின் பெரிய காவல்துறையாக நாகர்கோவில் மாநகர காவல்துறை உள்ளது.குமரிமாவட்ட காவல்துறை நிர்வாகம், நான்கு துணைப்பிரிவுகளாக இயங்குகிறது.
கேள்வி: கன்னியாகுமரி மாவட்டம் - தீயணைப்புத்துறை பற்றி விளக்கவும்.
பதில்: குமரிமாவட்டதில் கீழ்க்கண்ட ஏழு தீயணைப்பு நிலையங்கள் உள்ளன.
கேள்வி: கன்னியாகுமரி மாவட்டம் - பொருளாதாரம் பற்றி விளக்கவும்.
பதில்: தமிழ் நாட்டின் மொத்த ரப்பர் உற்பத்தியில் 95% கன்னியாகுமரி மாவட்டத்தில் உற்பத்தியாகிறது. காற்றாலைகளுக்கு இம்மாவட்டத்தின் பொருளாதாரத்தில் முக்கியப் பங்கு உண்டு. ஆரல்வாய்மொழி பகுதியில் இவை அதிக அளவில் அமைக்கப்பட்டுள்ளன.
கேள்வி: கன்னியாகுமரி மாவட்டம் - முக்கிய பயிர்வகைகள் பற்றி விளக்கவும்.
பதில்: # அரிசி – 400 ச.கி.மீ # தென்னை – 210 ச.கி.மீ # ரப்பர் – 194.78 ச.கி.மீ # மரவள்ளிக்கிழங்கு – 123.50 ச.கி.மீ # வாழை – 50 ச.கி.மீ # பருப்பு – 30 ச.கி.மீ # முந்திரி – 20 ச.கி.மீ # பனை – 16.31 ச.கி.மீ # மாம்பழம் – 17.70 ச.கி.மீ # புளி – 13.33 ச.கி.மீ # பாக்கு – 9.80 ச.கி.மீ # பலா – 7.65 ச.கி.மீ # கிராம்பு – 5.18 ச.கி.மீ
கேள்வி: கன்னியாகுமரி மாவட்டம் - கைவினைப் பொருட்களும் குடிசைத் தொழில்களும் பற்றி விளக்கவும்.
பதில்: குமரி மாவட்டம் கைவினைப் பொருட்களுக்கு பெயர் போன மாவட்டமாகும். குறிப்பாக தோல் நீக்கப்படாத தேங்காய் செய்யப்படும் குரங்கு பொம்மைகள், தேங்காய் ஓடு மற்றும் மரத்தால் செய்யப்படும் கைவினைப் பொருட்கள் ஆகியன முக்கியமானவை. மேலும் சங்கினாலான கைவினைப்பொருட்களும் சிறப்பு வாய்ந்தவை. தமிழகத்தின் மொத்த கயிறு உற்பத்தியில் 28.4 சதவிகிதமும் பாய் உற்பத்தியில் 61.5 சதவிகிதமும் இம்மாவட்டத்தில் உற்பத்தி செய்யப்படுகிறது.
கேள்வி: கன்னியாகுமரி மாவட்டம் - பழங்கள் பற்றி விளக்கவும்.
பதில்: நேந்திரம் பழம்,செவ்வாழை, ரசகதளி, பாளையம்கொட்டான், துளுவம், மட்டி வாழைப்பழம்,கற்பகவல்லி உட்பட பல வகையான வாழைப்பழம் இங்கு பயிரிடப்படுகின்றன. இவை மட்டுமல்லாமல், பலாப்பழம் (வரிக்கில மற்றும் கூளன்), மாம்பழம் (அல்போன்சா, பங்களோரா, நீலம், மற்றும் ஒட்டு) தேங்காய் ஆகியன இம்மாவட்டத்தின் விவசாய வளத்துக்கு பெருமை சேர்க்கின்றன. இவை தவிர ரோஜா, செவ்வந்தி, உட்பட பல மலர்களும் இங்கே பயிரிடப்படுகின்றன.
கேள்வி: கன்னியாகுமரி மாவட்டம் - மீன் பிடிப்பு பற்றி தகவல் சொல்.
பதில்: கன்னியாகுமரி கடல் பகுதிகளில் இருநூறுக்கும் மேற்பட்ட இன மீன்கள் கிடைக்கின்றன. ஆழ்கடல் மீன்பிடித்தலில் இந்தியாவிலேயே சிறந்தவர்கள் கன்னியாகுமரி மீனவர்கள். 30 க்கும் மேற்பட்ட நாட்கள் ஆழ்கடலில் தங்கி மீன்பிடித்து இந்தியாவின் அந்நியசெலவாணியில் முக்கியப் பங்கு வகிக்கின்றனர்! உயிரை பணயமாக வைத்தே இவர்களின் வாழ்வாதாரம் உள்ளது! சுனாமி , ஓகி புயல் போன்ற இயற்கை பேரிடர்கள் கன்னியாகுமரி மீனவர்களோடு போரிட்டு பலரது உயிரை சூறையாடியுள்ளன!
கேள்வி: கன்னியாகுமரி மாவட்டம் - சாலை குறித்து விரிவாக சொல்லுங்கள்.
பதில்: கன்னியாகுமரி நகரத்திலிருந்து தோன்றும் இரண்டு பெரிய தேசிய நெடுஞ்சாலைகள் (NH) சாலைகள் உள்ளன. ஒன்று தேசிய நெடுஞ்சாலை 44, இது கன்னியாகுமரியை, ஜம்மு காஷ்மீர் (ஒன்றியப் பகுதி), ஸ்ரீநகர் இணைக்கிறது. தேசிய நெடுஞ்சாலை 44 வட இந்தியாவை, தென்னிந்தியாவுடன் இணைக்கிறது. இந்த சாலை மதுரை, பெங்களூரு, ஹைதராபாத், நாக்பூர், ஜான்சி, டெல்லி மற்றும் ஜலந்தர் வழியாக செல்கிறது. இது 3745 கிலோ மீட்டர் தொலைவைக் கொண்டுள்ளது. மற்றொன்று கன்னியாகுமரியை, மகாராஷ்டிராவின், பன்வேல் (மும்பையிலிருந்து 38 கி.மீ) இணைக்கும் தேசிய நெடுஞ்சாலை 66 ஆகும். தேசிய நெடுஞ்சாலை 66 தோராயமாக வடக்கு-தெற்கு நோக்கி மேற்குத் தொடர்ச்சி மலைகளுக்கு இணையாக செல்கிறது. இது திருவனந்தபுரம், கொச்சி, கோழிக்கோடு, மங்களூரு, உடுப்பி, மார்கோவா மற்றும் ரத்னகிரி வழியாக செல்கிறது. மாவட்ட தலைநகரான நாகர்கோயில், தமிழ்நாட்டின் மற்ற பகுதிகளுடன் நன்கு இணைக்கப்பட்டுள்ளது. அரசு விரைவுப் போக்குவரத்துக் கழகம் (S.E.T.C) ஆனது, சென்னை, உதகமண்டலம், கோயம்புத்தூர், வேலூர், திருச்சிராப்பள்ளி, கொடைக்கானல், திருப்பூர், ஈரோடு, வேளாங்கண்ணி, மற்றும் திருவண்ணாமலை ஆகிய நகரங்களுக்கு நேரடி பேருந்துகளை இயக்குகிறது. இது பெங்களூரு, பாண்டிச்சேரி மற்றும் திருப்பதி ஆகிய நகரங்களுக்கும் நேரடி பேருந்துகளையும் இயக்குகிறது. மேற்குறிப்பிட்ட இடங்களுக்கு சில பேருந்து சேவைகள் கன்னியாகுமரி, குளச்சல், மார்த்தாண்டம், குலசேகரம், களியக்காவிளை மற்றும் திருவனந்தபுரம் ஆகிய இடங்களிலிருந்து பேருந்துகள் இயக்கப்படுகிறது. தமிழ்நாடு அரசுப் போக்குவரத்துக் கழகம் (T.N.S.T.C) ஆனது, சென்னை, திருப்பூர், பெரியகுளம், கொடைக்கானல், இராமேஸ்வரம், திருச்சிராப்பள்ளி, திண்டுக்கல், தஞ்சாவூர், பழனி, சேலம், கோயம்புத்தூர், காரைக்குடி, குமுளி, போடிநாயக்கனூர், ஈரோடு, சங்கரன்கோவில் மற்றும் சிவகாசி ஆகிய நகரங்களுக்கு பேருந்துகளை இயக்குகிறது. இந்த பேருந்துகளில் பெரும்பாலானவை நாகர்கோவில் பேருந்துகள் இயக்கப்படுகிறது, சில பேருந்துகள் கன்னியாகுமரி, மார்த்தாண்டம், குளச்சல், குலசேகரம் மற்றும் களியக்காவிளை ஆகிய இடங்களிலிருந்து பேருந்துகள் இயக்கப்படுகிறது. மதுரை, திருநெல்வேலி, திருச்செந்தூர், தூத்துக்குடி, மற்றும் திருவனந்தபுரம் ஆகிய நகரங்களுக்கு அடிக்கடி பேருந்து சேவைகள் இயக்கப்படுகிறது.
கேள்வி: கன்னியாகுமரி மாவட்டம் - தொடருந்து என்பது என்ன?
பதில்: படிமம்:Kanyakumari Railway Station.jpg]] கன்னியாகுமரியில் ஒரு தொடருந்து நிலையம் உள்ளது, அங்கு பல தொடருந்துகள் தொடங்கி பயணத்தை முடிக்கின்றன. கன்னியாகுமரியிலிருந்து தொடங்கும் விவேக் விரைவு தொடருந்து, இந்தியாவின் மிக நீண்ட தூரம் செல்லும் தொடருந்து ஆகும். இது கன்னியாகுமரியை, அசாம் உள்ள திப்ருகார் இணைக்கிறது. நாகர்கோவில் சந்திப்பு தொடருந்து நிலையம் இம்மாவட்டத்தின் முதன்மை தொடருந்து நிலையமாகும், இது பொதுவாக கோட்டார் தொடருந்து நிலையம் என்றும் அழைக்கப்படுகிறது. கோட்டார் மாநில போக்குவரத்து பேருந்துகளால் நன்கு இணைக்கப்பட்டுள்ளது. நாகர்கோவிலில் மற்றொரு தொடருந்து நிலையமும் உள்ளது. இது நாகர்கோவில் நகரத் தொடருந்து நிலையம் என்று அழைக்கப்படுகிறது. மும்பை, சென்னை, பெங்களூரு, குருவாயூர், கோயம்புத்தூர், திருச்சி, மங்களூரு, தாம்பரம் போன்றவற்றுக்கு தினசரி தொடருந்துகளை, மாவட்ட தலைநகரான நாகர்கோவில் இருந்து நாட்டின் பெரும்பாலான பகுதிகளுக்கு நன்கு தொடருந்து இணைப்பு உள்ளது. மற்றும் புது தில்லி, கொல்கத்தா, குஜராத், ஹைதராபாத், பாண்டிச்சேரி, பிலாஸ்பூர், ராமேஸ்வரம், வடகிழக்கு இந்தியா, ஜம்மு காஷ்மீர் (ஒன்றியப் பகுதி) போன்ற நகரங்களுக்கு வாராந்திர தொடருந்துகள் இயக்கப்படுகிறது.
கேள்வி: கன்னியாகுமரி மாவட்டம் - கன்னியாகுமரி பகுதி பற்றி விளக்கவும்.
பதில்: * கன்னியாகுமரி பகவதி அம்மன் கோயில் * விவேகானந்த கேந்திரம் * விவேகானந்தர் பாறை * விவேகானந்தர் நினைவு மண்டபம் * திருவள்ளுவர் சிலை & கன்னியாகுமரி கண்ணாடிப் பாலம் * காந்தி மண்டபம், கன்னியாகுமரி * காமராஜர் நினைவு மண்டபம், கன்னியாகுமரி
கேள்வி: கன்னியாகுமரி மாவட்டம் - குளச்சல் பகுதி பற்றி தகவல் சொல்.
பதில்: * மண்டைக்காடு பகவதி அம்மன் கோவில் * குளச்சல் துறைமுகம் * குளச்சல் போர் * ஆலஞ்சி கடற்கரை * தேங்காய்ப்பட்டணம் கடற்கரை * முட்டம் கடற்கரை
கேள்வி: கன்னியாகுமரி மாவட்டம் - சுசீந்திரம் பகுதி குறித்து விரிவாக சொல்லுங்கள்.
பதில்: * சுசீந்திரம் தாணுமாலயன் கோயில் * சுசீந்திரம் தேரூர் பறவைகள் சரணாலயம் * வேம்பனூர் ஈரநில வளாகம்
கேள்வி: கன்னியாகுமரி மாவட்டம் - நாகர்கோவில் பகுதி பற்றி விளக்கவும்.
பதில்: * நாகராஜா கோவில் * துவராகபதி விநாயகர் திருக்கோவில், இடலாக்குடி
கேள்வி: கன்னியாகுமரி மாவட்டம் - தக்கலை பகுதி பற்றி விளக்கவும்.
பதில்: * திருவட்டாறு ஆதிகேசவப் பெருமாள் கோவில் * பத்மநாபபுரம் அரண்மனை * சிதறால் மலைக் கோவில் * உதயகிரிக் கோட்டை
கேள்வி: கன்னியாகுமரி மாவட்டம் - குலசேகரம் பகுதி என்பது என்ன?
பதில்: * மாத்தூர் தொட்டிப் பாலம் * பேச்சிப்பாறை அணைக்கட்டு * பெருஞ்சாணி அணைக்கட்டு * திற்பரப்பு நீர்வீழ்ச்சி
கேள்வி: கன்னியாகுமரி மாவட்டம் - நாஞ்சில் சிறப்பு உணவுகள் பற்றி விளக்கவும்.
பதில்: ''நாஞ்சில் நாடு உணவு'', தெற்கு கடலோரப் பகுதியான தமிழ் நாடு வருகிறது, இது தமிழ் மற்றும் கேரள சமையல் மரபுகளின் கலவையாகும். தேங்காய் மற்றும் தேங்காய் எண்ணெயை ஏராளமாகப் பயன்படுத்துவதற்கு பெயர் பெற்ற இந்த உணவு அதன் தனித்துவமான மற்றும் வளமான சுவைகளுடன் தனித்து நிற்கிறது. உணவுகள் பெரும்பாலும் நறுமண மசாலாப் பொருட்கள், காரமான புளி மற்றும் கடலோரப் பொருட்களின் புத்துணர்ச்சியால் நிரப்பப்படுகின்றன. பட்டியலிடப்பட்ட உணவுகளின் கண்ணோட்டம் கீழே: 1. நாஞ்சில் மீன் கறி இந்தப் பகுதியின் ஒரு தனித்துவமான உணவான இந்த கறி புதிதாகப் பிடிக்கப்பட்ட மீன், புளி மற்றும் தேங்காய் சார்ந்த மசாலாப் பொருட்களால் தயாரிக்கப்படுகிறது, இது ஒரு காரமான மற்றும் காரமான சுவையை வழங்குகிறது. 2. அவியல் தென்னிந்தியாவின் ஒரு உன்னதமான உணவான அவியல் என்பது துருவிய தேங்காய் மற்றும் தயிருடன் சமைக்கப்பட்ட காய்கறிகளின் கலவையாகும், இது கறிவேப்பிலை மற்றும் தேங்காய் எண்ணெயுடன் பதப்படுத்தப்படுகிறது. 3. நேந்திரன் சிப்ஸ் பழுத்த அல்லது பச்சையான நேந்திரன் வாழைப்பழம் இலிருந்து தயாரிக்கப்படும் இந்த மொறுமொறுப்பான வாழைப்பழ சிப்ஸ், தேங்காய் எண்ணெயில் முழுமையாக வறுக்கப்படுகிறது, இது ஒரு பிரபலமான சிற்றுண்டியாக அமைகிறது. 4. வெந்தய கறி புளி மற்றும் தேங்காய் பாலுடன் பெரும்பாலும் தயாரிக்கப்படும் ஒரு தனித்துவமான வெந்தயம் அடிப்படையிலான கறி. 5. முந்திரி கொத்து அரிசி மாவு, வெல்லம் மற்றும் வறுத்த வெண்டைக்காய் ஆகியவற்றால் ஆன ஒரு பாரம்பரிய இனிப்பு, சிறிய கொத்தாக ஆழமாக வறுத்து, திராட்சை கொத்துகளை ஒத்திருக்கும். 6. கருப்பட்டி மிட்டாய் பனை வெல்லம் (கருப்பட்டி) மற்றும் கொட்டைகள் பயன்படுத்தி தயாரிக்கப்படும் ஒரு ஆரோக்கியமான மிட்டாய், ஒரு மகிழ்ச்சிகரமான இயற்கை இனிப்பை வழங்குகிறது. 7. கோட்டார் அரிசி முறுக்கு அரிசி மாவால் செய்யப்பட்ட மொறுமொறுப்பான சிற்றுண்டி, இந்த சுழல் வடிவ சுவையானது நாகர்கோவிலில் உள்ள கோட்டார் உள்ளூர் சிறப்பு உணவாகும். 8. நுங்கு சர்பத் ஐஸ் ஆப்பிள் (நுங்கு) (ஆசியப் பனை), சுவையூட்டப்பட்ட பழச்சாறு கலந்த பாகு மற்றும் சில நேரங்களில் துளசி விதைகள் ஆகியவற்றைக் கொண்டு தயாரிக்கப்படும் புத்துணர்ச்சியூட்டும் கோடைகால பானம் & குளிர்ச்சியை அளிக்கிறது. 9. பழ பஜ்ஜி (வாழை இனிப்பு வடை)  வறுத்த வாழைப்பழ வறுவல் என்பது மசாலா மாவில் பூசப்பட்ட பழுத்த வாழைப்பழங்களுடன் தயாரிக்கப்படும் ஒரு இனிப்பு மற்றும் மொறுமொறுப்பான சிற்றுண்டியாகும். 10. தென்குழல் மிட்டாய் மனோகரம் மிட்டாய் போன்ற ஆழமாக வறுத்த, சர்க்கரை பூசப்பட்ட தென்குழல் முறுக்கின் ஒரு சுவையான இனிப்பு ஆகும், அங்கு மொறுமொறுப்பான அரிசி மாவு குழாய்கள் வெல்லம் அல்லது சர்க்கரை பாகில் பூசப்படுகின்றன, அவை மொறுமொறுப்பான ஆனால் இனிமையான சுவையை அளிக்கின்றன. 11. பரோட்டா ஒரு செதில்களாக, அடுக்குகளாக வெட்டப்பட்ட தட்டையான ரொட்டி, பெரும்பாலும் காரமான கறிகள் அல்லது இறைச்சி உணவுகளுடன் பரிமாறப்படுகிறது, இது நாகர்கோவிலில் விருப்பமான தெரு உணவாக அமைகிறது. 12. கொத்து பரோட்டா மற்றொரு பிரபலமான உணவாகும், இது செதில்களாக வெட்டப்பட்ட பரோட்டா (அடுக்குகளாக வெட்டப்பட்ட தட்டையான ரொட்டி) கொண்டது, இது துண்டாக்கப்பட்டு முட்டை, மசாலா, வெங்காயம், தக்காளி மற்றும் சில நேரங்களில் கோழி, இறைச்சி அல்லது காய்கறிகளுடன் வறுக்கப்படுகிறது. இது உலோக ஸ்பேட்டூலாக்களைப் பயன்படுத்தி தாள ரீதியாக நறுக்கும் இயக்கத்துடன் சூடான கிரில்லில் சமைக்கப்படுகிறது, இது ஒரு தனித்துவமான அமைப்பையும் சுவையையும் தருகிறது. 13. மரவழி கிழங்கு'' (மரவள்ளி) & மீன் கறி மற்றொரு உன்னதமான உணவாகும், இது இந்த பிராந்தியத்தில் உள்ள மக்களின் பசியைப் பூர்த்தி செய்கிறது. இது மென்மையான, வேகவைத்த மரவள்ளிக்கிழங்கை ஒரு காரமான, சுவையான மீன் கறியுடன் இணைத்து, ஒரு சுவையான மற்றும் ஆறுதலான உணவை உருவாக்குகிறது. 14. சக்கா சிப்ஸ் (பலாப்பழ சிப்ஸ்) பலாப்பழ சிப்ஸ் - கேரளாவின் மையப்பகுதியிலிருந்து நேரடியாக வீட்டில் தயாரிக்கப்பட்ட ஒரு சிற்றுண்டி, சரியாக வயதான பலாப்பழத்திலிருந்து தயாரிக்கப்பட்டு, தூய தேங்காய் எண்ணெயில் ஆழமாக வறுத்தெடுக்கப்படுகிறது. இந்த பாரம்பரிய சிற்றுண்டி உங்கள் சுவை மொட்டுகளை பூர்த்தி செய்யும் வகையில் வடிவமைக்கப்பட்டுள்ளது, இது உங்களுக்கு அதிக ஏக்கத்தை ஏற்படுத்தும் ஒரு சுவையான மொட்டு மொட்டு மற்றும் இயற்கை இனிப்புடன். நாகர்கோவிலின் சமையல் பிரசாதங்கள் அதன் வளமான கலாச்சார பாரம்பரியத்தையும் கடலோர வளத்தையும் பிரதிபலிக்கின்றன, இது உணவு ஆர்வலர்கள் கட்டாயம் பார்க்க வேண்டிய இடமாக அமைகிறது.
கேள்வி: கன்னியாகுமரி மாவட்டம் - குறிப்பிடத்தக்கவர்கள் பற்றி நீங்கள் என்ன அறிந்துள்ளீர்கள்?
பதில்: # மகாராஜன் வேதமாணிக்கம் # வில்லியம் தொபியாஸ் ரிங்கல்தௌபே # அய்யா வைகுண்டர் # அதங்கோட்டாசான் # ஏ. நேசமணி # ஏ. கே. செல்லையா # என். எஸ். கிருஷ்ணன் # கவிமணி தேசிக விநாயகம் பிள்ளை # குமரிமுத்து # ஜீவானந்தம் # சதாவதானி செய்கு தம்பி பாவலர் # பி. தாணுலிங்க நாடார் # தொல்காப்பியர் # தோவாளை சுந்தரம் பிள்ளை # கே.வி.மகாதேவன்